Vietcong

Vietcong je akčná počítačová hra, strieľačka z pohľadu prvej osoby vytvorená českými vývojovými štúdiami Pterodon a Illusion Softworks. Hra bola vydaná americkou spoločnosťou Gathering of Developers v roku 2003.

Dej sa odohráva počas vojny vo Vietname na prelome rokov 1967 - 1968 a mapuje akcie tímu špeciálnych operácii armády USA, pôsobiacim na základni Nui Pek v Centrálnej vysočine vo Vietname.

 Príbeh 
Hráč ovláda postavu seržanta Stevena R. Hawkinsa. 

 Výcvik 
Hra začína na základni Fort Benning v USA, kde sa prvýkrát stretávame s postavou Stevena R. Hawkinsa, ktorý tu ako mladý regrút podstupuje vojenský výcvik. Výcvik sa skladá zo štyroch častí - prekážková dráha, strelnica, strelnica ťažkých zbraní a umelé bojisko, a jeho úlohou je naučiť hráča základné ovládanie hry. Výcvikom vás sprevádza výcvikový seržant, ktorého meno nie je známe.

 Kampaň 
Príbeh sa začína príletom seržanta Stevena R. Hawkinsa do vojenského tábora Nui Pek vo Vietname, kde má nahradiť vo funkcií veliteľa tímu A-216 svojho predchodcu, seržanta Douglasa, ktorý bol zabitý počas jednej z nedávnych akcií. Kampaň je rozdelená na 13 misií (43, pokiaľ zahŕňame čiastkové misie, brífingy a videosekvencie). Jednotlivé misie na seba dejovo nadväzujú. Väčšina z nich začína brífingom, čo je videosekvencia, kde sa hráč dozvie základné informácie a ciele misie. Po skončení brífingu má hráč pred samotným zahájením misie ešte možnosť navštíviť strelnicu, kde si môže zvoliť zbraň na misiu, prípadne si z dostupných zbraní zastrieľať na terče. Taktiež sa môže pohybovať vo svojom bunkri, kde má k dispozícií doplnkové materiály buď dopĺňajúce príbeh hry (napr. je k dispozícií denník hlavnej postavy), alebo si môže prehliadať výukové materiály o zbraniach, o taktike nepriateľov apod.

 Zoznam misií 
 Prílet (Přílet)
 Lekársky výjazd (Lékařský výjezd)
 Brífing pre Tri kaňony (Briefing pro Tři kaňony)
 Výsadok (Výsadek)
 Ho Či Minhova cesta (Ho Či Minhova stezka)
 Utekaj ďalej, Charlie (Zdrhej dál, Charlie)
 Kmeň Bahnar (Kmen Bahnar)
 Polnočné prekvapenie (Půlnoční překvapení)
 Brífing pre Operáciu Plechovka (Briefing pro Operaci Plechovka)
 Operácia Plechovka (Operace Plechovka)
 Falošný poplach (Falešný poplach)
 Tunelová krysa (Tunelová krysa)
 Údolie (Údolíčko)
 Podzemné mesto (Podzemní město)
 Rieka Khe Bana (Řeka Khe Bana)
 Brífing pre Vojnového zajatca (Briefing pro Válečného zajatce)
 Po krk v bahne (Po krk v bahně)
 Vojnový zajatec (Válečný zajatec)
 Brífing pre Veľké bahenné upratovanie (Briefing pro Velký bahenní úklid)
 Veľké bahenné upratovanie (Velký bahenní úklid)
 Brífing pre Jazdu serpentínami (Briefing pro Jízdu serpentinami)
 Jazda serpentínami (Jízda serpentinami)
 Pevnosť (Pevnůstka)
 Brífing pre Rádiovú prenosku (Briefing pro Rádiovou přenosku)
 Rádiová prenoska (Rádiová přenoska)
 Veliteľstvo v Nha Trangu (Velitelství v Nha Trangu)
 Brífing pre Po Tlong Karai (Briefing pro Po Tlong Karai)
 Let na Po Tlong Karai (Let na Po Tlong Karai)
 Havária v džungli (Havárie v džungli)
 Dobývanie kopca (Dobývání kopce)
 Ruiny Po Tlong Karai (Ruiny Po Tlong Karai)
 Zával (Zával)
 Uteč (Uteč)
 Brífing pre Dedinu Bahnar (Briefing pro Vesnici Bahnar)
 Potok (Potok)
 Blízko dediny Bahnar (Poblíž vesnice Bahnar)
 Dedina Bahnar (Vesnice Bahnar)
 Brífing pre Most (Briefing pro Most)
 Most (Most)
 Brífing pre V obkľúčení (Briefing pro V obležení)
 Prichádzajú (Přicházejí)
 Príliš mnoho cieľov (Příliš mnoho cílů)
 Posledný boj (Poslední boj)

 Postavy 
 Steve R. Hawkins (* 12. októbra 1939) Vietcong - Postavy - hráčom ovládaná hlavná postava hry, spravodajský seržant 1. triedy (odpovedá hodnosti rotmajster) a veliteľ tímu A-216. Po svojom príchode do Vietnamu slúžil 3 týždne v tyle ako inštruktor vietnamských špeciálnych jednotiek v Nha Trangu. V júni 1967 prichádza do tábora Nui Pek v Centrálnej vysočine blízko hranice s Kambodžou, kde má nahradiť zabitého spravodajského seržanta Warrena Douglasa (ten je hlavnou postavou v datadisku Vietcong: Fist Alpha).

 Le Duy Nhut (* 21. augusta 1930) - je príslušníkom vietnamských špeciálnych jednotiek LLBD (vietnamsky Lực Lượng Đặc Biệt Quân Lực Việt Nam Cộng Hòa, v preklade Špeciálne armádne jednotky Vietnamskej republiky). Pôsobí ako stopár tímu A-216. Je miestnym horalom, ktorý sa zapojil do amerického programu výcviku LLBD. Dobre pozná okolitú krajinu, preto vedie tím na určené miesto, upozorňuje na nastražené pasce Vietcongu a pátra po aktivite nepriateľa. Používa brokovnicu Remington 870.

 Joe Crocker (* 17. mája 1943) - lekár tímu A-216. Taktiež sa venuje humanitárnej pomoci v oblasti - ošetruje, lieči miestnych obyvateľov (domorodcov Montagnarov) a očkuje ich, keďže je jedným z mála zástupcov Červeného kríža v okolí.

 Peter James Defort (* 21. decembra 1944) - radista tímu A-216. Pomocou vysielačky, ktorú nosí na chrbte, udržiava kontakt s velením. Jeho zbraňou je samopal M1A1 Thompson.

 Thomas Bronson (* 1. apríla 1940) - ženista v tíme A-216. Keďže je odborníkom na detonácie, dokáže odpáliť určený objekt pomocou plastickej trhaviny C-4. Taktiež nosí v batohu muníciu pre celý tím.

 C. J. Hornster (* 16. januára 1939) - zbraňový špecialista, guľometník v tíme A-216. Používa ľahký guľomet M60. V tábore Nui Pek sa venuje streleckému výcviku stopárov vietnamských špeciálnych jednotiek LLBD.

 kapitán Samuel Rosenfield - veliteľ základne Nui Pek, veterán z druhej svetovej a kórejskej vojny. Je priateľský, skúsený dôstojník a nepotrpí si na formality. Občas sa objaví na misii, zväčša ale len dáva pokyny členom tímu na brífingu (porade pred misiou) v takticko-operačnom centre (bunkri uprostred základne Nui Pek).

Okrem týchto postáv sa v hre vyskytuje výcvikový seržant (vedie výcvik na začiatku hry), plukovník Lewis (veliteľ v Nha Trangu) a rozhlasový moderátor Jonah „Double J“ Jukowski, ktorý vyberá piesne a hovorí rôzne správy, príbehy a vtipy z frontu vo vysielaní pre amerických vojakov vo Vietname.

 Zbrane 
 Zbrane US Army 
 karabína M1
 samopal Thompson
 samopal US-M3
 útočná puška M16
 puška Winchester 70
 ostreľovačská puška M1 Garand
 brokovnica Remington 870
 guľomet M60
 granátomet M79
 pištoľ Colt M1911
 revolver .38
 pištoľ s tlmičom S&W model 39

 Zbrane Vietcongu 
 puška Mosin-Nagant
 útočná puška SKS Simonov
 útočná puška AK-47
 ostreľovačská puška SVD Dragunov
 samopal PPŠ-41
 samopal PPS-43
 guľomet RPD Degtarjev
 pištoľ Tokarev TT-33
 pištoľ Makarov
 dvojhlavňová brokovnica Baikal IZH - 43

Ďalej sú k dispozícii nože, granáty a v niektorých misiách výbušniny C4.

 Soundtrack 
Hra obsahuje množstvo dobovej hudby (alebo hudbu inšpirovanú dobou 60-tych a 70-tych rokov), hlavne Rock and roll. Zvučkou v menu hry je začiatok skladby "Pseudohendrix" od skupiny Rudé Kostry. Dobová hudba sa ozýva hlavne z rádia v bunkri, ale taktiež aj na začiatku a konci misií. Mnohé z týchto skladieb sú prerobené hity 60-tych rokov (napr. You Don't Know je prerobená skladba People Are Strange od The Doors, Days of Fire je prerábka Eight Miles High od The Byrds atď.). 

 Zoznam skladieb 
 Skladba Interpret "Hey Joe" Cover verzia od Deep PurpleVietkong (2002), imdb.com, Rev. 2012-03-08Chris. Hey Joe - Covefr vs. Original, cover-vs-original.com, Rev. 2012-03-08 "Vinyl Girl" The Living Dead "Firestone Eyes" The Bobby Lomax Journey "Soul Lovin'" Francis Collins feat. Memphis Horns  "Hey!" The Fur Seeds "Break on Free" The Jack Knifes "Everybody Diggin'" Cave and the Brothers of Love feat. Memphis Horns "Girls Won't Say My Name" Northfield Shack "You Don't Know" The Outsiders  "Days of Fire" Cosmic Roulette "Sun Sets Fine" Davis "I Wanna Be Your Dog" The Stooges "Primitive"  The Groupies "Riot On Sunset Strip" The Standells "Selfless" The Domes of Silence "Utopia" The Domes of Silence 

 Datadisky a ďalšie vydania 

 Vietcong: Fist Alpha 

Rozšírenie pôvodnej hry, datadisk Vietcong: Fist Alpha, vyšlo v roku 2004. Obsahuje novú kampaň pre jedného hráča, nové zbrane a multiplayerové mapy. Dejovo je datadisk zasadený tesne pred príbeh pôvodnej hry Vietcong.

 Vietcong: Red Dawn 
Vietcong: Red Dawn je druhý, obsahovo veľmi malý, bezplatný datadisk. Bol vydaný 25. marca 2005https://www.idnes.cz/hry/vietcong-red-dawn.G742 a bol dostupný voľne na stiahnutie na stránkach výrobcu, príp. bol taktiež zahrnutý ako príloha na CD/DVD v niekoľkých herných časopisoch. Kampaň pre jedného hráča obsahuje len jedinú misiu. Tá sa odohráva počas krvavočerveného západu Slnka, kedy nepriateľskí vojaci zostrelia nad rozsiahlymi poliami jeden z amerických vrtuľníkov vracajúcich sa na základňu z bližšie neurčenej misie. Cieľom misie je záchrana posádky zostreleného vrtuľníku. V režime hry pre viacerých hráčov datadisk obsahuje niekoľko nových máp a predstavil nové herné režimy, napr. CTF s botmi.

 Vietcong Purple Haze 
Vietcong Purple Haze je verzia hry určená pre herné konzoly Playstation 2 a XBox. Obsahuje len kampaň pre jedného hráča, tá je zostavená z vybraných misií z pôvodnej hry Vietcong a z datadisku Fist Alpha, zoradených chronologicky - príbeh hry teda začína misiami z datadisku Fist Alpha. Nejedná sa o presné kópie misií z PC verzie hier, sú mierne pozmenené. Z konzolovej verzie sú napríklad úplne vynechané misie týkajúce sa dejovej línie okolo záchrany zajatého vojaka Marva, nenachádza sa tu taktiež väčšina misií z Nui Peku (vrátane brífingov) a žiadne misie odohrávajúce sa v tuneloch. Zaujímavosťou je, že sú tu ale zahrnuté nové misie "Halong Port", "Storm" a "Stream", ktoré sa naopak nenachádzajú v kampani v PC verzii, kde sú dostupné len ako multiplayerové mapy. 

Titul s názvom Vietcong Purple Haze vyšiel v zahraničí aj v PC edícií, v tomto prípade sa však jedná len o spoločné vydanie hry Vietcong a datadisku Fist Alpha v jednom balení, identické s titulom Kolekcia klasiky: Vietcong Zlatá Edícia, ktorý vyšiel na českom a slovenskom trhu.

 Referencie 

Kategória:Počítačové hry
Kategória:České videohry
Kategória:Hry pre Windows